Norðmenn binda vonir við að þorskur verði annar vinsælasti sushi-bitinn á eftir laxi Norskir framleiðendur og markaðsmenn vinna nú að því að gera þorskinn að sælkeramat fyrir unnendur sushi-rétta . Tilraunavinnsla fer nú fram og er eftirspurn vaxandi , að því er fram kemur í Fiskeribladet / Fiskaren . Það er norska fyrirtækið Goldwater Prawns sem hefur sent þorskinn til framleiðanda á sushi-bitum í Víetnam . Verkefnið er styrkt af nýsköpunarsjóði í Noregi . Þorskurinn er veiddur í Barentshafi og fyrstur um borð í veiðiskipum . Þaðan fer hann til Kína til frekari vinnslu og loks til Trung Son Corp , samstarfsaðila Norðmanna í Víetnam . Trung Son Corp sérhæfir sig í framleiðslu á sérskornum sushi-bitum sem seldir eru til Japans . Norðmennirnir segja að þorskurinn hafi fengið góðar viðtökur og þeir gera sér vonir um að þorskur komist í tísku sem sushi-biti og verði í öðru sæti að vinsældum næst á eftir laxinum .